open-index/open-wikipedia-markdown huggingface dataset:
שיר שייזכר

**שיר שייזכר** (באנגלית: **A Song to Remember**) הוא סרט ביוגרפי אמריקאי בטכניקולור משנת 1945 המבוסס באופן קלוש על חייו של פרדריק שופן עם קורנל ויילד ופול מוני בתפקידים הראשיים.

העלילה שמה במרכזה את דמותו של יוזף אלסנר  (1769–1854) שהיה היה מורו לנגינה וקומפוזיציה של שופן והבחין בגאונותו מאז שהיה ילד פלא. הסרט מתאר את הבריחה של שניהם מפולין לפריז ואת יחסיהם המורכבים שידעו עליות ומורדות עד מותו של שופן, לאמיתו של דבר, אלסנר לא עזב את פולין.

אמנם שופן היה פטריוט פולני, אך הסרט מקצין זאת בכך שהוא מראה את השתתפותו באספה חשאית עם חברי מחתרת פולנים, בריחתו בחשאי לפולין, ומאמציו לאסוף כסף לשחרור אחיו כלואים בפולין. הצורך להפגין פטריוטיזם הופיע בסרטים רבים בתקופת מלחמת העולם השנייה. ז'ורז' סאנד (מרל אוברון ) מוצגת כפאם פאטאל הדורשת משופן להתמסר לכתיבתו ולא לצאת למסע קונצרטים לאיסוף כסף לאסירים הפולנים, וכשהוא מסרב, היא נפרדת בזעם.

קורנל ויילד היה מועמד לפרס אוסקר לשחקן הטוב ביותר. הסרט היה מועמד לפרס אוסקר גם על הסיפור המקורי, הסאונד, העריכה, הצילום והפסקול המוזיקלי.

את קטעי הנגינה בפסנתר מנגן הפסנתרן חוסה איטורבי .

## תקציר העלילה
פרדריק שופן (קורנל ויילד) הוא פסנתרן צעיר ומבטיח המלווה כל הזמן על ידי מורו ומלווהו לחיים יוזף אלסנר (פול מוני). הוא פטריוט נלהב וביחד עם אלסנר הם משתתפים בישיבה עם חברי מחתרת שמוסרים להם שהרוסים טובחים בפולנים.

שופן מנגן בנשף מהודר לפני ראשי השלטון הפולני. לפתע נכנס המושל הרוסי של פולין, פרדריק מפסיק את נגינתו, מודיע שלא ינגן לפני שליח הצאר הטובח בבני עמו ומסתלק. בלילה הוא נפרד מחבריו במחתרת ובהם קונסטנטיה (נינה פוש) וביחד עם אלסנר הם בורחים מפולין ומגיעים לפריז.

בעזרתו של פרנץ ליסט (סטפן בקשי) מסכים האמרגן המפורסם פלייל להחתים את שופן לאחר שהוא שומע את ליסט ושופן מנגניפ ביחד את הפולונז ההירואי של שופן.

אלסנר לוקח את שופן למסעדה מהודרת בה הוא נפגש לראשונה עם ז'ורז' סאנד (מרל אוברון) הלובשת מכנסיים. הוא מוצא חן בעיניה והיא מזמינה אותו להופיע בנשף מפואר אצל הדוכס מאורליאן. ליסט המפורסם מבקש להחשיך את האולם ובמקומו מנגן שופן. הדבר מתגלה רק לאחר שסאנד מאירה שוב את האולם והוא זוכה לתשואות ומתפרסם.

שופן עובר לגור בביתה הכפרי של סאנד ואחר כך הם עוברים למיורקה שם מתעסק שופן כל הזמן בכתיבה למורת רוחה של סאנד. לבסוף הם חוזרים לצרפת.

המרד הפולני מדוכא, קונסטנטיה בורחת מפולין עם שקית מלאה באדמת פולין ומבקשת מאלסנר שימסור זאת לשופן. אלסנר נפגש עם שופן לאחר רסיטל, מודיע לו על כישלון המרד, מוסר לו את השקית ואומר כי עתה דרוש כסף לשחרור הכלואים הפולנים.

זה מצית את הזיק הפטריוטי בשופן. סאנד מבקשת ממנו שייתמסר רק לעבודתו ויזנח את ההופעות אך הוא מחויב נפשית לעמו. הם נפרדים בכעס ושופן יוצא למסע הופעות מתיש. בריאותו מתערערת והוא משתעל דם על הקלידים כתוצאה משחפת.

לבסוף שופן שוכב גוסס. אלסנר מוצא את סאנד מדגמנת לצייר אז'ן דלקרוא ומבקש ממנה שתבוא למיטת שופן אך היא מסרבת. שופן מת כשלידו אלסנר וקונסטנטיה.

## קישורים חיצוניים

*שיר שייזכר, באתר TCM
*ליסט ושופן מנגנים פולונז הירואי, באתר יוטיוב
*שופן מנגן סקרצו מס' 2, באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי 1945
קטגוריה:סרטי קולומביה
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטים מבוססי סיפורים קצרים
קטגוריה:סרטים מוזיקליים אמריקאיים
קטגוריה:סרטי צ'ארלס וידור
ביואיק צנטוריון

**ביואיק צנטוריון** (באנגלית: ** Buick Centurion**) היא מכונית ספורטיבית, 2 דלתות, אשר יוצרה על ידי חטיבת המכוניות ביואיק בחברת ג'נרל מוטורס האמריקאית בין השנים 1971–1973.

סך הכול יוצרו 110,539 יחידות, מתוכן 10,296 יחידות לדגם הקבריולה. בשנת הדגם 1973 יוצרו 5,739 יחידות לדגם הקבריולה.

בשנת הדגם 1971 יוצרו 29,398 יחידות.

בשנת הדגם 1972 יוצרו 36,165 יחידות.

## דגמי "ביואיק צנטוריון"
* 2 דלתות - הרדטופ
* 2 דלתות - קופה
* 2 דלתות - קבריולה

## תמונות
ביואיק צנטוריון 1971–1973

קובץ:Buick.Centurion.Convertible.jpg| ביואיק צנטוריון
קובץ:Buick Centurion (1972).jpg | ביואיק צנטוריון, שנת 1972
קובץ:Buick Centurion (1972) - 8684731186.jpg | ביואיק צנטוריון
קובץ:Buick Centurion Convertible (6125047097).jpg | ביואיק צנטוריון קבריולה
קובץ:1971 Buick Centurion convertible fl.jpg  | ביואיק צנטוריון, שנת 1971
קובץ:Buick Centurion (4617245876).jpg  | ביואיק צנטוריון
קובץ:Krone3 Frederiksborg.JPG | ביואיק צנטוריון

## [[מכונית קונספט]] "ביואיק צנטוריון" שנת 1956
בשנת 1956 בנתה חברת ביואיק "אב טיפוס" לדגם מכונית קונספט אשר הייתה קרויה "ביואיק צנטוריון". הדגם היה עשוי מ-פיברגלס.

ייצור הדגם לא המשיך לפסי הייצור.

### תמונות
ביואיק צנטוריון קונספט שנת 1956

קובץ: 1956 Buick Centurion (6326258419).jpg| ביואיק צנטוריון קונספט, שנת 1956
קובץ:1956 Buick Centurion From Above (9197937619).jpg|ביואיק צנטוריון קונספט, שנת 1956
קובץ:1956 Buick Centurion (6327011550).jpg| ביואיק צנטוריון קונספט, שנת 1956
קובץ:1956 Buick Centurion - Front (9200691096).jpg| ביואיק צנטוריון קונספט, שנת 1956 (חזית הדגם)
קובץ:1956 Buick Centurion - Rear (9197910973).jpg| ביואיק צנטוריון קונספט, שנת 1956 (החלק האחורי של הדגם)


## ראו גם
* ביואיק אפולו
* ביואיק וילדקאט

## קישורים חיצוניים

* ביואיק צנטוריון קונספט, שנת 1956 (2:38 דקות), יו-טיוב
* ביואיק צנטוריון קונספט, שנת 1956 (1:51 דקות), יו-טיוב

## הערות שוליים

קטגוריה:מכוניות קופה
קטגוריה:מכוניות קבריולה
קטגוריה:מכוניות קונספט
קטגוריה:דגמי מכוניות שהושקו ב-1971
קטגוריה:מכוניות אמריקאיות
צנטוריון
עין גב I

**עין גב I** הוא אתר ארכאולוגי-פרהיסטורי השוכן כחצי ק"מ מזרחית לחוף הכנרת, ליד עין גב. האתר מתוארך בעזרת בדיקת פחמן 14 לתרבות הכבארית, כ-13,750 שנים לפנה"ס.

## חפירה ארכאולוגית
האתר נחפר לראשונה על ידי משה שטקליס בשנים 1963 - 1964, ונתגלו בו שרידים של בקתת מגורים על מדרון של גבעה חולית. בתוך שרידי הבקתה התגלו מכתש ועלי מבזלת, ומתחת לרצפה נחשף שלד כמעט שלם בתנוחה מכווצת של אישה בת כ25-30 שנים, וגובהה היה 1.57 מ'. ראש השלד היה מונח בין אבנים ונחשפו שרידי מדורה סמוך לרגליה. שלד זה היה מהראשנים שנחשפו מהתרבות הכבארית. 
בשכבה העליונה נמצאו כלי חרס ולהבי מגל המתוארכים לתקופה הכלכוליתית.

## הערות שוליים

עין גב I
אלחסן קייטה

[ממוזער|קייטה במדי [מכבי נתניה, 2018|גבול]]
**אלחסן קייטה** (בצרפתית: **Alhassane Keita**; נולד ב-16 באפריל 1992) הוא כדורגלן גינאי, המשחק בעמדת החלוץ בהפועל נוף הגליל מהליגה הלאומית ובנבחרת גינאה.

## קריירת מועדונים
קייטה התחיל את הקריירה שלו במחלקת הנוער של מץ הצרפתית, ממנה המשיך לקבוצה הבוגרת. באוגוסט  ערך את הופעת הבכורה שלו בקבוצה הבוגרת של מץ במשחק הליגה מול סדאן. לקראת עונת  הושאל לבולון מהליגה הצרפתית השלישית עד לסיום העונה. בקיץ  הושאל ללירסה מליגת העל הבלגית.

באוגוסט  עזב את מץ וחתם בארמיס ארדיפו מליגת העל הקפריסאית. בארמיס סיים כמלך שערי הקבוצה עם 13 שערים ושמיני ברשימת כובשי הליגה הבכירה של קפריסין.

באוגוסט  חתם לשנתיים בסנקט פלטן מליגת העל האוסטרית. בינואר  שוחרר מהקבוצה לאחר תקרית אלימה עם עמיתו לקבוצה דניאל סגוביה. לאחר מכן, חתם במאריטימו מליגת העל הפורטוגלית.

ב-1 בספטמבר 2017 חתם למשך עונה אחת במכבי נתניה מליגת העל הישראלית.

ב-13 ביולי 2018 חתם בבלננסש סאד הפורטוגלית על חוזה למשך שלוש שנים.

ב-14 בספטמבר 2019 הושאל לרפאע מליגת העל של בחריין.

ב-22 באוגוסט 2023 קייטה חתם בהפועל נוף הגליל מהליגה הלאומית.

## נבחרת גינאה
ב-28 במרץ 2017 ערך את הופעת הבכורה שלו בנבחרת גינאה במשחק ידידות מול נבחרת  בה ניצחו 1–2.

## קישורים חיצוניים

## הערות שוליים

קטגוריה:כדורגלנים גינאים
קטגוריה:חלוצי כדורגל גינאים
קטגוריה:כדורגלני מץ
קטגוריה:כדורגלני בולון
קטגוריה:כדורגלני לירסה
קטגוריה:כדורגלני ארמיס ארדיפו
קטגוריה:כדורגלני מאריטימו
קטגוריה:כדורגלני מכבי נתניה
קטגוריה:כדורגלני בלננסש סאד
קטגוריה:כדורגלני הפועל נוף הגליל
קטגוריה:כדורגלנים זרים בישראל
קטגוריה:כדורגלני נבחרת גינאה
קטגוריה:ספורטאים גינאים בצרפת
קטגוריה:ספורטאים זרים בבלגיה
קטגוריה:ספורטאים זרים בקפריסין
קטגוריה:ספורטאים זרים באוסטריה
קטגוריה:ספורטאים זרים בפורטוגל
קטגוריה:ספורטאים גינאים בישראל
קטגוריה:ספורטאים זרים בבחריין
קטגוריה:גינאים שנולדו ב-1992
אולכסנדר סקיצ'קו

שמאל|ממוזער|250px|אולכסנדר סקיצ'קו (שמאל) בחזרות לאירוויזיון
**אולכסנדר אולכסנדרוביץ' סקיצ'קו** (באוקראינית: **Олександр Олександрович Скічко**; נולד ב-28 באפריל 1991) הוא פוליטיקאי, שחקן, קומיקאי ומנחה טלוויזיה אוקראיני.

## ביוגרפיה
סקיצ'קו נולד בצ'רקאסי באוקראינה, וכילד למד בבית ספר למוזיקה, ניגן בסקסופון ושיחק בתיאטרון של בית הספר. הוא סיים תואר בכלכלה בינלאומית באוניברסיטה הלאומית לכלכלה של קייב.

בגיל חמש עשרה הוא זכה במקום הראשון בפסטיבל בינלאומי לילדים ונוער, הוא התחיל את הקריירה שלו בטלוויזיה בערוץ O-TV כשהנחה תוכנית נוער הנקראת "מועדון נעורים" והשתתף ועלה לגמר התוכנית "ukraine's got talent", לאחר מכן הנחה תוכניות נוספות במדינתו ובין היתר תוכנית הבוקר "Wake Up".

נכון ל-2018, הוא מגיש תוכנית קבועה ברדיו NRJ האוקראיני.

ב-2016 ו-2017 הנחה את תחרות מיס תבל אוקראינה. בנוסף, באותן שנים הוא התחרה בגרסה האוקראינית של התוכנית "רוקדים עם כוכבים" ושימש אחד משלושת מנחי אירוויזיון 2017.

## קישורים חיצוניים

* 

* אולכסנדר סקיצ'קו באתר famousbirthdays.
* אירוויזיון:המנחים

קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:שחקני קולנוע וטלוויזיה אוקראינים
קטגוריה:קומיקאים
קטגוריה:מנחי טלוויזיה אוקראינים
קטגוריה:מנחי תחרויות יופי
קטגוריה:מנחי האירוויזיון באוקראינה
קטגוריה:מתחרי רוקדים עם כוכבים
קטגוריה:אוקראינים שנולדו ב-1991
ז'והאן מרסיאל

**ז'והאן מרסיאל** (בצרפתית: **Johan Martial**; נולד ב-26 במאי 1991) הוא כדורגלן צרפתי המשחק בעמדת הבלם. ז'והאן הוא אחיו של הכדורגלן אנתוני מרסיאל

## קריירה
מרסיאל התחיל את דרכו בכדורגל בקבוצת הילדים של לה אולי ובהמשך גם שיחק בפריז סן-ז'רמן, אנטוני ספורטס, קלרמון אוברגן ובסטיה ממנה המשיך לקבוצה הבוגרת. ב-13 במרץ 2009 ערך את הופעת הבכורה שלו בקבוצה הבוגרת בניצחון 0-1 נגד מונפלייה.

ב-2 באוגוסט 2010 הושאל לברסט עד לסיום העונה, בה עזב את בסטיה ועבר רשמית לברסט.

ב-5 בספטמבר 2015 חתם בטרואה.

ב-20 ביוני 2017 עזב לראשונה את צרפת וחתם במכבי פתח תקווה. ב-5 בפברואר 2019 חתם במ.ס. אשדוד עד לסוף העונה.

ב-4 ביולי 2019 מרסיאל חתם בפאנטוליקוס מליגת העל היוונית. ב-24 בספטמבר 2020 חזר לצרפת ולחתם בסושו
.

בינואר  הצטרף לסרי פהנג מליגת העל המלזית.

מרסיאל שיחק בצעירותו בנבחרת הנוער של צרפת, עמה זכה באליפות אירופה בכדורגל עד גיל 19 בשנת .

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:מאסי: כדורגלנים
קטגוריה:כדורגלני בסטיה
קטגוריה:כדורגלני ברסט
קטגוריה:כדורגלני טרואה
קטגוריה:כדורגלני מכבי פתח תקווה
קטגוריה:כדורגלני מועדון ספורט אשדוד
קטגוריה:כדורגלני פאנטוליקוס
קטגוריה:כדורגלני סושו
קטגוריה:כדורגלני פהנג
קטגוריה:צרפתים ממוצא מרטיניקי
קטגוריה:צרפתים ממוצא גוואדלופי
קטגוריה:כדורגלנים זרים בישראל
קטגוריה:ספורטאים צרפתים בישראל
קטגוריה:ספורטאים צרפתים ביוון
קטגוריה:ספורטאים זרים במלזיה
קטגוריה:צרפתים שנולדו ב-1991
רוברטו צ'ן

**רוברטו לאנדרו צ'ן רודריגס** (בספרדית: **Roberto Leandro Chen Rodríguez**; נולד ב-24 במאי 1994) הוא כדורגלן פנמי ממוצא סיני המשחק בסן מיגליטו בעמדת הבלם.

## קריירת מועדונים
צ'ן התחיל את הקריירה שלו בקבוצת הכדורגל של סן פרנסיסקו המקומית וכבר בגיל 17 ערך את הופעת הבכורה שלו בקבוצה הבוגרת.

ב-3 באוגוסט 2013 חתם במאלגה מליגת העל הספרדית תמורת 500 אלף דולר. שבועיים לאחר מכן ערך את הופעת הבכורה שלו בקבוצה בהפסד 1-0 לולנסיה.

ב-17 בינואר 2014 הושאל לזולטה ורכם מליגת העל הבלגית עד לסיום העונה. בוורכם רשם רק שני משחקים ובסיום העונה חזר למאלגה.

ב-22 באוגוסט 2015 הושאל ללינאנסה.

בינואר  חזר לסן פרנסיסקו אחרי שלוש שנים באירופה. ב-27 ביולי 2016 חתם באגילס דוראדס מליגת העל הקולומביאנית.

ב-31 בינואר 2017 חזר לפנמה וחתם באראבה אונידו. ב-1 בינואר 2018 הושאל לאלחואלנסה מליגת העל של קוסטה ריקה עד לסיום העונה.

ב-10 בספטמבר 2021, צ'ן חתם בדפורטיבו פאס.

בקיץ  חתם בסן מיגליטו.

## קריירה בינלאומית
צ'ן שיחק בצעירותו בכל הנבחרות הצעירות של פנמה. ב-3 בספטמבר 2011 ערך את הופעת הבכורה שלו בנבחרת הבוגרת בהפסד 2-0 ל. ב-10 בספטמבר 2013 הבקיע את שער הבכורה שלו בנבחרת בתיקו 1-1 נגד .

צ'ן השתתף עם הנבחרת פעמיים בגביע הזהב בשנים 2013 ו-2017.

## קישורים חיצוניים

קטגוריה:כדורגלנים פנמים
קטגוריה:בלמי כדורגל פנמים
קטגוריה:כדורגלני סן פרנסיסקו
קטגוריה:כדורגלני מאלגה
קטגוריה:כדורגלני זולטה ורכם
קטגוריה:כדורגלני אגילס דוראדס
קטגוריה:כדורגלני אראבה אונידו
קטגוריה:כדורגלני אלחואלנסה
קטגוריה:כדורגלני נבחרת פנמה
קטגוריה:כדורגלני גביע הזהב 2013
קטגוריה:כדורגלני גביע הזהב 2017
קטגוריה:פנמים שנולדו ב-1994
פייטרה מיידה

**פייטרה מריה מיידה** (בשוודית: **Petra Maria Mede**; נולדה ב-7 במרץ 1970) היא קומיקאית ומנחת טלוויזיה שוודית.

## ביוגרפיה
מיידה נולדה בגטבורג. בילדותה למדה בלט.

ב-2005 התפרסמה כשהשתתפה בתחרות סטנד-אפ, וב-2009 זכתה בפרס "הקומיקאית הטובה בשוודיה".

ב-2007 החלה להשתתף באופן קבוע בתוכנית הסאטירה הפוליטית "הפרלמנט".

ב-2009 הנחתה את תחרות ה"מלודיפסטיבלן".

ב-2010 החל שידורה של תוכנית האירוח בהנחייתה, "המופע של פייטרה מיידה".

ב-2011 הנחתה את טקס פרסי הגולדבאג (Guldbagge) - פרס הקולנוע השוודי.

מיידה הנחתה שלוש פעמים את תחרות האירוויזיון, והיא גם הראשונה שהנחתה לבד את התחרות מאז מארי קנדי ב-1995. בנוסף, הנחתה את אירוע "הלהיטים הגדולים של האירוויזיון". מיידה הנחתה את אירוויזיון 2024 יחד עם מולין אוקרמן.

היא לקחה חלק בדיבוב לשוודית של הסרט "מוצאים את דורי".

היא אם לבת. מלבד שוודית היא דוברת אנגלית, צרפתית, איטלקית וספרדית.

## קישורים חיצוניים

* 

קטגוריה:קומיקאיות שוודיות
קטגוריה:מנחות טלוויזיה שוודיות
קטגוריה:מנחי האירוויזיון בשוודיה
קטגוריה:מדבבות שוודיות
קטגוריה:שוודיות שנולדו ב-1970
יחסי מזרח טימור – רוסיה

**יחסי מזרח טימור–רוסיה**, הם היחסים הדו-צדדיים בין מזרח טימור והפדרציה הרוסית. לשתי המדינות אין שגריר תושב במדינה השנייה. רוסיה הייתה אחת המדינות הראשונות שהכירו בעצמאותה של מזרח טימור, והיא אף השתתפה כמעט בכל תוכניות הסיוע של האו"ם, תוך אספקת מזון ואנשי סעד, וכן טייסי תעופה אזרחיים ותחבורה.

## קשרים דיפלומטיים
ב-20 במאי 2002, חתם נשיא רוסיה, ולדימיר פוטין על אוקאז לפיו רוסיה מכירה בעצמאותה של מזרח טימור, והנחה את משרד החוץ הרוסי לכונן יחסים דיפלומטיים עם המדינה העצמאית החדשה. ב-24 ביוני אותה שנה, אלכסנדר יקובנקו ממשרד החוץ הרוסי הודיע כי בעקבות משא ומתן עם נציגים ממזרח טימור, ביססה רוסיה את קשריה הדיפלומטיים עם מזרח טימור. רוסיה מיוצגת במזרח על ידי השגרירות שלה בג'קרטה, אינדונזיה.

## קשרים פוליטיים
לאחר ניסיון ההתנקשות בחייו של נשיא מזרח טימור ז'וזה רמוס הורטה ב-11 בפברואר 2008, משרד החוץ הרוסי פרסם הצהרה שבה הביע דאגה על ההתפתחויות במזרח טימור, וקרא ליציבות פוליטית באזור.

## קשרים הומניטריים
ביוני 2001, חברת התעופה הרוסית TyumenAviaTrans (הידוע כיום UTair), קיבלה חוזה של שנה אחת לספק את כוח המשימה של האו"ם במזרח טימור עם מסוק תמיכה ניצול של Mil Mi-26, בחוזה בשווי כ-6.5 מיליון דולר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קרינגורס ממיטילנה

**קרינגורס ממיטילנה** (ביוונית: Κριναγόρας ὁ Μυτιληναῖος, גם: **קרינגורסיס**; 70 לפנה"ס - 18 לספירה) היה כותב מכתמים ושגריר יווני, שחי ברומא כמשורר חצר.

## חייו
קרינגורס נולד למשפחה חשובה בעיר מיטילנה, בירת האי לסבוס. ידוע כי היה לו לפחות אח אחד ששמו אאוקלידס.
הוא היה בן זמנו של הגאוגרף היווני סטראבון וסטראבון מזכיר את קרינגורס כאדם בעל שם. על פי כתובות שנמצאו במיטילנה, קרינגורס נשלח לרומא כשגריר מטעם עיר הבירה בשנת 45 לפנה"ס ובשנת 26 לפנה"ס.

בזמן שלטונו של אוגוסטוס קיסר, הוא חי בחצר הקיסר כמשורר. בזמן היותו ברומא, הוא כתב מספר מכתמים, המתייחסים לשלטונו של אוגוסטוס. הוא גם כתב שירים המוקדשים לאלים הרומיים.
קרינגורס מוערך כבעל רוח פואטית בשירתו.

## יצירותיו
קרינגורס היה מחברם של 51 מכתמים. מספר מכתמים הם מתנות קטנות לילדי חבריו האצילים הרומיים. הוא שלח מכתם הממוען אל אחיינו של אוגוסטוס, מרקוס קלאודיוס מרקלוס (המאוחר) ומכתם אל הקיסר לעתיד טיבריוס, בו ברך אותו על ניצחונותיו הצבאיים בארמניה וגרמניה, ואל אחייניתו של אוגוסטוס, אנטוניה הצעירה. במכתם אחר קרינגורס מדבר על מסע בים שיצא אליו מאסיה לאיטליה, במהלכו ביקר באיים הקיקלאדיים ובקורפו.
אולם המכתם הידוע ביותר שקרינגורס כתב הוא המכתם הנחשב להספד של הנסיכה מבית תלמי והמלכה הקליינטית של מאוריטניה, קלאופטרה סלנה השנייה.

אחד המכתמים עוסק בגורלו של אדם בשם "פילוסטראטוס", שהיה בעל מעמד "בין אם על הנילוס או בתוך גבולות יהודה", אך ירד מגדולתו וככל הנראה גורש ל"אוסטרקינה  החולית". פילוסטראטוס זה מזוהה לרוב עם הפילוסוף שהשתייך לחוג הפנימי של מרקוס אנטוניוס וקלאופטרה ושאוגוסטוס חס על חייו לאחר כיבושו את מצרים בשנת 30 לפנה"ס.

## קישורים חיצוניים
* קרינגורס: מכתמים 

## הערות שוליים

קטגוריה:משוררי יוון העתיקה
קטגוריה:מחברים כותבי יוונית
קטגוריה:אישים שחיו במאה ה-1 לפנה"ס
My Worlds Acoustic

**My Worlds Acoustic** (בעברית: **העולמות שלי אקוסטי**) הוא אלבום הרמיקס הראשון של הזמר-יוצר הקנדי ג'סטין ביבר. האלבום יצא לאור ב-26 בנובמבר 2010, תחת חסותן של חברות התקליטים איילנד, RBMG רקורדס, סקולבוי רקורדס וטין איילנד רקורדס.

עם יציאתו נכנס האלבום היישר אל המקום ה-7 במצעד הבילבורד 200, וה-4 במצעד האלבומים שבקנדה.

## רקע והפקה
את האלבום הפיקו אשר, סקוטר בראון, אנטוניו ריד, כריס היקס, דן קאנטר, רוב וולס, קוק הארל והשליחים. האלבום הכיל בתוכו את כל להיטיו של ביבר מאלבום הבכורה שלו, My World 2.0, ומהמיני-אלבום הראשון שלו, My World.

בנוסף לאלבום האקוסטי שיצא בעקבות צאתם של שני אלבומיו הקודמים של ביבר, יצא גם אלבום המאחד את כל השלושה תחת השם, My Worlds: The Collection.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ג'סטין ביבר
קטגוריה:אלבומי רמיקס באנגלית
קטגוריה:אלבומי זהב בארצות הברית
קטגוריה:אלבומי חברת איילנד רקורדס
הולדן אפולו

**הולדן אפולו** (באנגלית: **Holden Apollo**) היא מכונית משפחתית גדולה, 4 דלתות, סדאן, אשר יוצרה על ידי יצרנית הרכב האוסטרלית ג'נרל מוטורס-הולדן (General Motor Holden), חברת בת של קונצרן ג'נרל מוטורס האמריקאית, בין השנים 1989–1997.

## תצורות
* סדאן - 4 דלתות
* סטיישן - 5 דלתות

## דורות

### דור ראשון
* JK Apollo (יוצר בין השנים 1989-1991)
* JL Apollo (יוצר בין השנים 1991-1993)

### דור שני
* JM Apollo (יוצר בין השנים 1995-1993)
* JP Apollo (יוצר בין השנים 1995-1997)

## דגמים
* 2.0 SL
* 2.0 SLE
* 2.2 GS
* 3.0 GS V6
## תמונות

קובץ:1989-1991 Holden Apollo (JK) SLE sedan (2011-01-13).jpg | הולדן אפולו JK 
קובץ:1990 Holden Apollo (JK) Executive station wagon (2015-08-07).jpg |הולדן אפולו JK, סטיישן, שנת 1990
קובץ:1992 Holden Apollo (JL) SLX station wagon (2009-06-07).jpg | הולדן אפולו JL, סטיישן שנת 1991 
קובץ:1991-1992 Holden Apollo (JL) SLX sedan (2008-12-28) 02.jpg | הולדן אפולו JL
קובץ:1993-1995 Holden Apollo (JM) SLX station wagon (8071897095).jpg | הולדן אפולו JM, סטיישן 
קובץ:1995 Holden Apollo (JM) SLX sedan (2016-01-04) 01.jpg | הולדן אפולו JM, סדאן, שנת 1995
קובץ: 1996 Holden Apollo (JP) SLX sedan (2015-07-10) 02.jpg | הולדן אפולו JP, סדאן, שנת 1996 
קובץ:1995-1996 Holden JP Apollo SLX station wagon 01.jpg | הולדן אפולו JP, סטיישן 


## ראו גם
* הולדן FJ
* הולדן FE
* הולדן HX
* הולדן HZ
* הולדן ברוהאם

## קישורים חיצוניים

* הולדן אפולו (0:30), יו-טיוב
* הולדן אפולו - דור שני (1:13), יו טיוב

## הערות שוליים

קטגוריה:מכוניות משפחתיות גדולות
קטגוריה:דגמי מכוניות שהושקו ב-1989
קטגוריה:כלי רכב המיוצרים באוסטרליה
אפולו
Adele Live 2016

**Adele Live 2016** היה סיבוב ההופעות השלישי של הזמרת הבריטית אדל. סיבוב הופעות זה נתמך על האלבום 25. סיבוב ההופעות החל ב-29 בפברואר 2016 בבלפסט, אירלנד. במהלך סיבוב ההופעות הופיעה אדל באירופה, אמריקה הצפונית, ובאוקיאניה.

## רשימת השירים בסיבוב ההופעות
# "Hello"
# "Hometown Glory"
# "One and Only"
# "Rumour Has It"
# "Water Under the Bridge"
# "I Miss You"
# "Skyfall"
# "Million Years Ago"
# "Don't You Remember"
# ""
# "Make You Feel My Love"
# "Sweetest Devotion"
# "Chasing Pavements"
# "Someone like You"
# "Set Fire to the Rain"
;הדרן
# "All I Ask"
# "When We Were Young"
# "Rolling in the Deep"

## תאריכי הופעות

## קישורים חיצוניים
* 

## הערות שוליים

קטגוריה:סיבובי הופעות מ-2016
קטגוריה:סיבובי הופעות מ-2017
קטגוריה:סיבובי הופעות של אדל
קטגוריה:סיבובי הופעות באוסטרליה
קטגוריה:סיבובי הופעות בארצות הברית
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
קטגוריה:סיבובי הופעות בקנדה
Lolly

**Lolly** הוא שיר של האמן והמפיק האמריקאי מיג'ור עלי (הידוע גם בשם ביי מיג'ור). השיר, פורסם בתור סינגל ב-17 בספטמבר 2013, בהשתתפות הראפר האמריקאי ג'וסי ג'יי, והזמר הקנדי ג'סטין ביבר.

עם צאתו נכנס השיר היישר אל המקום ה-19 במצעד הבילבורד הוט 100 שבארצות הברית.

## רשימת השמעה

## וידאו קליפ
הווידאו קליפ, בבימויו של מאט אלונזו, מציג את שלושת האמנים מופיעים בניאון-סטודיו. הקליפ עלה לערוץ היוטיוב של מיג'ור ב-17 בספטמבר 2013 וזכה למעל ל-230 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי ג'וסי ג'יי
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'וסי ג'יי
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי מיק מיל
קטגוריה:סינגלים בהוצאת איילנד רקורדס
קטגוריה:סינגלים בהוצאת דף ג'אם רקורדינגס
למרקוס ריד

**למרקוס ריד השלישי** (באנגלית: **LaMarcus Reed III**; נולד ב-31 באוקטובר 1988 בדאלאס, ארצות הברית) הוא כדורסלן אמריקאי בעמדת הגארד אשר משחק בבלקן בוטבגרד מהליגה הבולגרית.

## קריירה
ריד החל את הקריירה שלו בעונת 2008/09 בקבוצת הכדורסל של אוניברסיטת טקסס ארלינגטון, שם שיחק כארבע עונות. בסיום תקופות המכללות, ולאחר שלא נבחר בדראפט הצטרף לליגת הקיץ ונבחן בקבוצת ה-NBA פורטלנד טרייל בלייזרס, אך לאחר שלא הרשים בליגת הקיץ שוחרר מהקבוצה לאחר שני משחקים. בסיום הקיץ, לאחר שלא הצליח למצוא קבוצה בארצות הברית, הצטרף ריד לאנטוורפ ג'יינטס מהליגה הבלגית, זמן קצר לאחר תחילת העונה שוחרר מהקבוצה וחתם בלולאה מהליגה השוודית הראשונה.

בעונת 2013/14 עבר לאתאה אגומיס מהליגה הקפריסאית במדייה הפך לשחקן דומיננטי ובעל יכולת קליעה מרשימה.

בעונת 2014/15 עבר לקבוצת אריס סלוניקי מצמרת הליגה היוונית. באריס הרבה ריד לשחק ואף נחשב לשחקן מפתיע ובעל מהלכים לא צפויים אך על אף זאת עבר בסוף אותה עונה לרואן מהליגה הצרפתית השנייה. במדי רואן לא הצליח ריד להרשים ובתום עונה חלשה יחסית עזב את הקבוצה.

בעונת 2015/16 עבר לקוטקה מהליגה הפינית, במדי קטוקה ריד השתלב מבחינה מקצועית והרבה לקלוע בעיקר מחוץ לקשת ומזריקות בחצי טווח, אך לא הרבה לקלוע מתחת לסל עקב גובהו הנמוך יחסית לשחקנים האחרים.

בעונת 2016/17 עבר לשחק בקבוצת קייבי פיה מBKT סופרליגה הקוסובית ושיחק במדיה גם בליגה הבלקנית. במהלך העונה עבר לשחק בקבוצת מורש באסקט מהליגה הרומנית ושיחק עמה ביורופקאפ.

בעונות 2017/18 חתם בהפועל חיפה מהליגה הלאומית בישראל.
בינואר 2018 עזב ריד את הפועל חיפה.

## קישורים חיצוניים

* למרקוס  בעמוד איגוד הכדורסל איגוד הכדורסל
* למרקוס ריד חתם בהפועל חיפה  באתר סלאומית

## הערות שוליים

קטגוריה:אמריקאים ילידי טקסס
קטגוריה:דאלאס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אנטוורפ ג'יינטס
קטגוריה:כדורסלני הפועל חיפה
קטגוריה:כדורסלני אריס סלוניקי
קטגוריה:טקסס: כדורסלנים
קטגוריה:בוגרי אוניברסיטת טקסס בארלינגטון
קטגוריה:אמריקאים שנולדו ב-1988
גביע הפדרציה 1968

**[[גביע הפדרציה]] 1968** הייתה התחרות השישית לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי אצטדיון רולאן גארוס, פריז. התחרות הייתה פתוחה לכל נבחרת שתרשם. 

התחרות החלה ב-21 במאי בהשתתפות 23 נבחרות והסתיימה ב-26 במאי 1968.

המנצחת של התחרות הייתה אוסטרליה שניצחה במשחק הגמר נבחרת הולנד וזכתה בגביע בפעם השלישית.

לא הוענקו פרסים כספיים.

## מהלך התחרות

### משחק הגמר

## קישורים חיצוניים
* נתוני משחק הגמר

קטגוריה:תחרויות טניס ב-1968
קטגוריה:פריז: תחרויות טניס
קטגוריה:גביע הפדרציה
קטגוריה:תחרויות גביע הפדרציה בצרפת
קטגוריה:1968 בצרפת
היפסיקראטס

**היפסיקראטס** (ביוונית: Ὑψικράτης; בלטינית: Hypsicrates) היה סופר והיסטוריון יווני ברומא העתיקה, שפרח במאה ה-1 לפנה"ס.

עבודתו לא שרדה, אולם בקרב חוקרים ישנן השערות לגבי הסופר וחיבוריו. הוא ככל הנראה היה קשור לפונטוס וכתב חיבור על ההיסטוריה של האזור, שככל הנראה נעשה בו שימוש על ידי סטראבון.
סטראבון הזכיר את היפסיקראטס מספר פעמים בחיבורו "גאוגרפיקה". את אחד הקטעים ציטט יוסף בן מתתיהו בחיבורו "קדמוניות היהודים" - קטע העוסק בסיועם של אנטיפטרוס האדומי והורקנוס השני להצלת יוליוס קיסר באלכסנדריה בשנת 47 לפנה"ס.

ייתכן והוא אותו היפסיקראטס ששירת כעבד אצל יוליוס קיסר ושוחרר על ידו בשנת 47 לפנה"ס.

## הערות שוליים

קטגוריה:היסטוריונים מן העת העתיקה
קטגוריה:יוון העתיקה: ספרות והיסטוריוגרפיה
קטגוריה:מחברים כותבי יוונית
קטגוריה:אישים שחיו במאה ה-1 לפנה"ס
הולדן FJ

**הולדן FJ** (באנגלית: **Holden FJ**) היא מכונית משפחתית גדולה, 4 דלתות, אשר יוצרה על ידי ג'נרל מוטורס-הולדן (General Motor Holden) האוסטרלית, חברת בת של קונצרן ג'נרל מוטורס ה-אמריקאית, בין השנים 1953–1956.

בנוסף יוצר דגם ה- "הולדן FJ" בתצורות: סטיישן, מסחרית, טנדר ולימוזינה.

סך הכול יוצרו 169,969 יחידות.

## דגמים
* סדאן - 4 דלתות
* לימוזינה - 4 דלתות
* סטיישן - 2 דלתות
* מסחרית - 2 דלתות
* טנדר - 2 דלתות

## תמונות

קובץ:1956 Holden FJ panel van (6101982135).jpg| הולדן FJ  - סטיישן
קובץ:Holden FJ stretched limousine (5114206212).jpg | הולדן FJ - לימוזינה
קובץ:Holden FJ Wagon Prototype (15865387211).jpg | הולדן FJ - סטיישן
קובץ:1956 Holden FJ utility (5114197270).jpg | הולדן FJ - סטיישן, שנת 1956
קובץ:Holden FJ utility (4989203699).jpg | הולדן FJ - טנדר
קובץ:1953 Holden Ute (15855435547).jpg | הולדן FJ - טנדר, שנת 1953
קובץ:Holden FJ Panel Van.jpg | הולדן FJ - מסחרית
קובץ:Holden FJ Panel Van (2).jpg | הולדן FJ - מסחרית
קובץ:1955 Holden (15853939800).jpg | הולדן FJ סדאן, שנת 1955
קובץ:1953-56 FJ Special Sedan Skipper Blue-.JPG | הולדן FJ סדאן, שנת 1953
קובץ:Holden FJ stretched limousine (5114224762).jpg | הולדן FJ - לימוזינה
קובץ:1956 Holden FJ station wagon (9598893928).jpg | הולדן FJ  - סטיישן, שנת 1956 - מבט לתא הנהג
קובץ:1956 Holden FJ station wagon (9598890998).jpg | הולדן FJ  - סטיישן, שנת 1956 - מבט לתוך הרכב


## ראו גם
* הולדן FB
* הולדן FE
* הולדן אפולו
* הולדן HX
* הולדן HZ
* הולדן ברוהאם

## קישורים חיצוניים

* הולדן FJ (2:14 דקות), יו-טיוב

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:לימוזינה
קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1953
קטגוריה:כלי רכב המיוצרים באוסטרליה
FJ
.ch

**ch.** היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט
הרשומים בשווייץ, הסיומת הושקה ב-1987 והיא מנוהלת על ידי ארגון 'SWITCH Information Technology Services’.

הדומיין ch נגזר מ- 'Confoederatio Helvetica' (הקונפדרציה ההלווטית), שמה של המדינה בלטינית. השימוש בשם בלטינית, שאינה אחת מהשפות הרשמיות בשווייץ, נבחר בגלל הנייטרליות של המדינה ביחס לארבע השפות הרשמיות שלה.

כדי לרשום אתר אינטרנט תחת סיומת אינטרנט משנית של ch. צריך הדומיין להיות בעל שלוש אותיות ומעלה. ממרץ 2004 ניתן לרשום אתרים בסיומת זו עם טכנולוגיית IDN , המאפשרת להשתמש באותיות לטיניות, יווניות, עבריות, סיניות, קיריליות ועוד בשמות התחום.

מחוץ לשווייץ, הסיומת פופולרית גם בסין, משום שהאותיות Ch נמצאות בתחילת שמה של המדינה באנגלית. ב-7 בספטמבר 2015, השיק משרד התקשורת השווייצרי את הסיומת swiss. בנוסף לסיומת ch.

## קישורים חיצוניים

* 
* דף הבית של הסיומת

## הערות שוליים

קטגוריה:שווייץ: מדע וטכנולוגיה
מסיבת פולמון

ממוזער|פולמון 2016
**מסיבת פוּלְמוּן** (מאנגלית: **Full Moon Party**) היא מסיבת חוף הנערכת לאורך כל הלילה. המסיבה נערכת בלילה שלפני או אחרי הופעת הירח המלא ומשתתפים בה בעיקר תיירים.

מקור המנהג הוא חוף האד רין שבאי קוֹ פַּה נְגַאן הידוע בכינוי "אי המסיבות".

## היסטוריה
ממוזער|ימין|כתובת אש במסיבת פולמון|270x270 פיקסלים
ממוזער|קפיצה בחבל בוער במהלך הפולמון
ממוזער|מסיבת פולמון, 2015
ממוזער|דליים בהם נמכרים משקאות אלכוהוליים מסביב למסיבה
מסיבות הפולמון מתקיימות בחוף סנדרייז שבמתחם ההאד רין באי קו פה נגאן. לחוף מבנה ייחודי המורכב משתי רצועות המרוחקות עשרות מטרים בלבד אחת מהשנייה. אזור ההדרין, שבנוי כמעין לשונית קטנה בנקודה הדרומית ביותר של קופנגן, כולל שני חופים חוף סנרייז, שנמצא בחלק הדרום מזרחי של האד דרין וחוף סנסט שנמצא בחלק הדרום מערבי. במסיבות הענק של הפולמון לוקחים חלק מרבית המועדונים על האי, הממוקמים בחוף סנרייז, אשר בחלקו המזרחי של האד רין.

מסיבת הפולמון הראשונה התקיימה בשנת 1985 והייתה מסיבת חוף מאולתרת במלון "פרדייז בונגלוס", כמחוות תודה לכ-30 אורחים. מאז המסיבות צברו פרסום מפה לאוזן ואירועי הפולמון מושכים קהל של בין 5,000 ל-30,000 אנשים מדי ערב. כל מסיבה נמשכת מהערב ועד זריחת השמש למחרת. הברים שבחוף נשארים פתוחים למשך כל הלילה ולאורך החוף מספר במות בהן מנגנים מוזיקת מסיבות כגון טראנס פסיכדלי, רית'ם אנד בלוז, דראם נ' בייס, האוס, דאנס ורגאיי. בכל במה האירוע המודרני הפך חלק מהמסלול של תיירים רבים בדרום מזרח אסיה. בנוסף יש בנמצא יש תחרויות קפיצת חבל, שחייה לילית ורכישת אלכוהול בדליים ייחודיים.

ההצלחה של מסיבת הפולמון הובילה ליצירת המסיבות "חצי ירח", "רבע ירח" וירח שחור. בעקבות ההפיכה בתאילנד בשנת 2014, הממשלה הצבאית השלטת בתאילנד אסרה על כל המסיבות, למעט מסיבות הפולמון. אבל הצו משנת 2014 לא מומש על ידי הרשויות המקומיות, ובהתחשב בכך, כל המסיבות למעט פולמון נאסרו שוב בקו פה נגאן. צעד זה ננקט כדי לעצור את הרעש אשר הפך להיות מטרד תמידי עבור תושבי האי. האיסור ניתן על ידי מפקד משטרת מחוז פה נגאן, קריקראי סונגת'אני, לאחר פגישה עם מנהיגים מקומיים ב-3 באפריל, כדי לדון בתלונות של תושבים רבים על המסיבות השונות המקיימות עד כ-25 פעמים בחודש במטעי הקוקוס שבאי.

ב-2016 הופסקו זמנית מסיבות הפולמון כאות אבל על מותו של ראמה התשיעי, מלך תאילנד (פומיפון אדוניאדט).

## כשלי בטיחות ועבירות פליליות
באוקטובר 2012 דווח כי ישראלית נאנסה במסיבת פולמון בתאילנד.

בערב שנת 2012 נהרג תייר בריטי לאחר שנפגע מכדור תועה.

בערב שנת 2017 נהרג אדם אחד וכן נפצעו אחרים בעקבות זליגת שיירי זיקוקים לעבר הקהל. חלקם נפצעו במהלך הימלטות ההמון מן האירוע.

## איפור פול מון
פולמון מייצג מסיבות לאור ירח מלא, דרך כלל במסיבות האלה החוגגים מביאים איתם צבעים זוהרים לציורי גוף ופנים, צובעים את הקהל, עושים אותם צבעוניים ושמחים.

הייחודיות באיפור פולמון הם הצבעים הזוהרים בחושך, כלומר לא בדיוק בחושך, על מנת לקבל את אפקט הזוהר של הצבעים צריך תאורה מיוחדת, זאת תאורת אולטרה סגול, מנורת אשר מקרינה אור בצבע סגול כחלחל, שברגע שהאור פוגע בצבע הצבע מחזיר את האור ולא בולע אותו, לכן יש צורך בצבעים מיוחדים שמחזירים אור.

## קישורים חיצוניים

* 

## הערות שוליים

קטגוריה:תאילנד: תרבות
קטגוריה:תאילנד: תיירות
פולמון מסיבת
אותיות תלויות

**אותיות תלויות** הן אותיות הכתובות מעל קו הכתיבה של שאר האותיות בשורה. אותיות תלויות מופיעות בכתבי יד רבים, ההסבר הרווח לכך הוא שמדובר באותיות שהוכנסו לאחר כתיבת השורה כתיקונים. בנוסח המסורה של התנ"ך יש ארבעה מקומות בהן המסורה מורה לכתוב אותיות תלויות.

## בנוסח המסורה של התנ"ך
בנוסח המסורה של התנ"ך יש ארבעה מקומות בהן המסורה מורה לכתוב אותיות תלויות:
#  () – "משה" מוחלף במילה "מנשה".
#  () – מוספת ע' למילה "יער"
#  () – מוספת ע' למילה "רשעים"
#  () – מוספת ע' למילה "רשעים"

כבר בתלמוד יש התייחסות לאות ע' של "רשעים" כתלויה במימרא:

לנ' התלויה של מנשה, במימרא:

הע' של מיער מוזכר ב.

לאותיות התלויות בנוסח המסורה ניתנו הסברים מדרשיים שונים. החוקרים רואים באותיות הע' התלויות עדות לתיקוני טעויות, בעוד שלגבי הנ' התלויוה נטען שמדובר בתיקון דוגמטי שנועד להגן על כבודו של משה (בדומה להסבר המסורתי לנ' זו).

## בכתבי יד
התופעה של אות תלויה מעל לשורה מופיעה בכתבי יד רבים. כך למשל, במגילת ישעיהו של מגילות מדבר יהודה יש אותיות תלויות רבות. הדעה המקובלת היא שאותיות תלויות אלו הוכנסו בהגהה להשלים אותיות שהוחסרו בטעות או כדי לתקן אותיות לא ברורות. האות התלויה, או במקרה שמדובר במילה שלמה, המילה התלויה, נמצאת תמיד מעל האות (או המילה) שאחרי ההחסרה.

הרבה מהאותיות התלויות במגילות מדבר יהודה הן א' או ע' ונטען שהדבר משקף את איבוד ההגייה של אותיות גרוניות בימי בית שני, באופן שכותב המגילה השמיט בטעות אותיות אלו במקרים רבים. הסבר זה מובא גם כהסבר לשלוש אותיות הע' התלויות בנוסח המסורה.

## ראו גם
* קרי וכתיב

## הערות שוליים

קטגוריה:הטקסט המקראי
קטגוריה:אותיות משונות בתנ"ך
בית הכנסת בווידין

ממוזער|בית הכנסת בווידין לפי השיפוץ
**בית הכנסת בווידין** הוא בית כנסת לא פעיל בעיר וידין שבבולגריה. המבנה שוכן ליד מבצר באבא וידה , ובספטמבר 2023 נפתח לקהל כמרכז תרבות לאחר שיפוצו.

## בניה
בית הכנסת הישן בעיר נהרס במהלך המלחמה העות'מאנית-רוסית (1877–1878). המבנה הנוכחי נבנה בתוך שנה והוא השני בגודלו אחרי בית הכנסת בסופיה, הבנייה נעשתה בעזרת תרומות של יהודי המקום - חלק גדול מאוכלוסיית הרובע הישן "קאלטו" של וידין, וכן יהודים מכל רחבי בולגריה.

בית הכנסת נפתח רשמית ב-28 בספטמבר 1894 על ידי ד"ר מרדכי גרינוולד, הרב הראשי של בולגריה.

מאז 1950, שימש הבניין כמחסן, ההזנחה של עשרות שנים ללא גג גרמה לקירות להתפורר.

## אדריכלות
הבניין בחלקו טרפזי (משולש עם זווית חתוכה). בתוכנית הבניין הוא סימטרי לחלוטין, בעל צורה קבועה, בעל שלושה אולמות, ואכסדרה, גלריות וארבעה מגדלים. המידות הפנימיות של אולם התפילה הן x 10 21 מטרים. הוא נבנה על פי המודל של בית הכנסת בבודפשט, ואדריכליו היו פרדיננד ופרנצ'סקו הידועים. בניית הבימה (בצבע כחול, אדום ברונזה) בוצעה על ידי מקס וריץ - פסל צ'כי, מורה בווידין. עץ שסופק מטרנסילבניה הונגריה, והנברשות הן מווינה ובמקומות אחרים באוסטריה.

הפנים ססגוני, עם אלמנטים של צורות אדריכליות יהודיות קלאסיות עתיקות. האכסדרה מכוסה בקמרונות מצולבים, על הקיר שני לוחות שיש ו-2 תבליטים עם כתובות ברונזה בעברית. הרצפה מכוסה פסיפס ולוחות. המרכז של אולם התפילה, בעל תכונות אקוסטיות. פנים האולם יוצר תחושה של קלות וחלל.

## מצב
מאז 1950, הבניין איבד את השימוש העיקרי שלו והוא שימש לאחסון. בשנות ה-70 החל שיפוץ גדול כדי להתאימו (בשל האקוסטיקה הטובה) לקונצרטים סימפוניים.

ב-9 במרס 2017 החליטו בעלי בית הכנסת שלום - הארגון היהודי בבולגריה - באספה כללית לתרום את הבניין לעיריית וידין. ב-2021 הוחל בשיפוץ המבנה וסביבתו, ובאוגוסט 2023 הסתיים השיפוץ. ב-4 בספטמבר 2023 נפתח המבנה לקהל כמרכז תרבות ובו מוזיאון.

## קישורים חיצוניים

## הערות שוליים

וידין
וידין
איסמעיל רומרו

**איסמעיל רומרו פרננדס** (בספרדית **Ismael Romero Fernández** נולד ב-23 ביוני 1991 בסנטה קלרה שבקובה) הוא כדורסלן בעל אזרחות אמריקאית ממוצא קובני המשחק בעמדת הפאוור פורוורד בקבוצת ואקורווס דה ביואון מליגת העל של פוארטו ריקו.

## קריירה
רומרו החל את הקריירה המקצועית שלו בגיל 16 בעונת 2007/08 בקבוצת הכדורסל של וילה קלרה בעיר סנטה קלרה שם שיחק כארבע עונות בליגה המקומית, ב-2011 זכה בתואר רוקי של הליגה הקובנית.
ב-2011 התחיל ללמוד ולשחק באוניברסיטת טוראבו שפוארטו ריקו במדיה זכה ב-2014 באליפות המכללות של פוארטו ריקו ואיי הבתולה של ארצות הברית.

ב-2012 זומן לנבחרת הבוגרים של קובה והשתתף עם הקבוצה באליפות מרכז אמריקה (מקביל לאליפות אירופה) במדיה שיחק משחק אחד בלבד לאחריו ערק למערב.

בעונת 2015/16 נבחר בסיבוב הרביעי של הדראפט בליגת הפיתוח של ה-NBA על ידי קבוצת גרנד ראפידס דרייב ממישיגן קבוצת הבת של דטרויט פיסטונס.

ב-2016 חתם בקבוצת אתלטיקו סן זרמן מפוארטו ריקו. באותה שנה עבר לשחק בקבוצת הפנתרים אגואסקליינטס מהליגה המקסיקנית הראשונה בסוף אותה שנה זכה בתואר הרוקי של הליגה הפורטוריקנית.

בינואר 2017 חזר לארצות הברית לקבוצת גרנד ראפידס דרייב וחתם בה לחצי עונה. באפריל 2017 שב לשחק בקבוצת אתלטיקו סן זרמן מפוארטו ריקו.

ביולי 2017 חתם בהפועל חיפה מהליגה הלאומית בישראל.
רומרו הוא השחקן הקובני הראשון שמשחק בישראל.

רומרו נחשב לשחק פיזי מאוד וקבוצתי מאוד, דבר אשר משפיע על מיקומו במשחק. רומרו גם נחשב לזורק עונשין גרוע ולכן מבוצעות עליו מספר רב של עבירות בכל משחק, מאידך הוא נחשב למטביע מצטיין אשר מסיים עם מספר נקודות גבוהה.

## חיים אישיים
כשהיה רומרו בן 19 בזמן אליפות מרכז אמריקה ב-2012, לאחר שקובה הפסידה 61–81 לנבחרת איי בהאמה, ערק רומרו יחד עם עוד 4 שחקני נבחרת קובה, חואן פאבלו פיניירו, לאונאל בטיסטה, אנריקה רמוס ויודניאל פרז, וביקש מקלט מדיני מטעמים פוליטיים בפוארטו ריקו.
לאחר כארבע שנים בהן שהה על תקן סטודנט, קיבל מעמד פליט בפוארטו ריקו וקיבל אזרחות אמריקאית.

ממוזער|איסמעיל רומרו מטביע ישראל 2017

## קישורים חיצוניים

* אלירן כהן רומרו באתר ספסל אתר ספסל
* 
* העמוד האישי באתר איגוד הכדורסל , אתר איגוד הכדורסל

## הערות שוליים

קטגוריה:פליטים
קטגוריה:כדורסלני הפועל חיפה
קטגוריה:אמריקאים שנולדו ב-1991
אנדרטת מונטווידאו לשואה

300px|ממוזער|שמאל
**אנדרטת מונטווידאו לשואה** ניצבת ברובע פונטה קארטאס (Punta Carretas) בדרומה של העיר מונטווידאו, בירת אורוגוואי.
## מבנה
האנדרטה ניצבת ליד טיילת על קו החוף של העיר בשפך נהר לה פלאטה. היא כותל אבן נמוך וארוך, המתמשך על פני כ-120 מטר, רמז לכותל המערבי ולהיסטוריה של העם היהודי. הוא בנוי מאבני גרניט ורודות ולפניו משתרעת מדרכת הליכה. הכותל והמדרכה בנויים במקביל לקו החוף ולפני הסלעים הזרועים עליו ומשתלבים בהם. 

הכותל קטוע במרכזו על ידי פרצה, שלצידה ניצבים קטעי חומה נטויים על צידם, שכמו הוסטו ממקומם על ידי הכוח שפרץ את הכותל. המדרכה שמול הפרצה, שצורתה כמשולש הפונה אל המים, נפרדת משכנותיה על ידי בקעים שגשרי עץ מגשרים עליהם. הפרצה שבכותל מסמלת את השבר והחסר שיצרה השואה בהיסטוריה של העם היהודי. הפרצה יוצרת חלון בחומה שדרכו נשקף מראה המים.

משני צידי הפרצה ניצבות על המדרכה ארבע אסטלות - אחת ממערב ושלוש ממזרח - שעליהן כתובות זיכרון. אחת מהן נושאת דברים מאת הסופר אלי ויזל.

שבילים מרוצפים מובילים מהטיילת אל שני עבריו של הקיר. לצד השביל המערבי קבועים פסי רכבת בדשא, רמז לדרכם של הקרבנות אל מחנות ההשמדה. 

האנדרטה הוקמה בעקבות תחרות שנערכה ב-1992 ונחנכה בשנת 1994. יוצריה הם גסטון בוארו (Gastón Boero), פרננדו פביאנו (Fernando Fabiano), סילביה פרוסיו (Sylvia Perossio) וקרלוס פלגרינו (Carlos Pellegrino).

בחודש אוקטובר 2017 הושחתה האנדרטה פעמיים על ידי ריסוס כתובות נאצה. 

## קישורים חיצוניים

* האנדרטה , באתר העיר מונטווידאו 
* האנדרטה, באתר turismojudaico 
* 

מונטווידאו
קטגוריה:מונטווידאו
קטגוריה:אורוגוואי: מבנים
קטגוריה:יהדות אורוגוואי
קטגוריה:אמריקה הדרומית: אנדרטאות
One Less Lonely Girl

**One Less Lonely Girl** (בעברית: **נערה בודדה אחת פחות**) הוא הסינגל השני של הזמר הקנדי ג'סטין ביבר. השיר נכתב והופק על ידי המנטור של ביבר, אשר, יחד עם אזיקיאל לויס, בלווה מוחמד של המצמד, והצמד שון המילטון והיוק שין.

השיר פורסם באופן בלעדי בחנות אייטונס, בתור הסינגל השני מתוך אלבום הבכורה שלו My World, ב-6 באוקטובר 2009, ולאחר מכן הוא פורסם להפצות דיגיטליות ולרדיו זמן קצר לאחר מכן.

הווידאו קליפ הנלווה שצולם לשיר מציג את ביבר אשר נמשך לנערה שהוא רואה במכבסה, וכן פועל על מנת להיפגש איתה.

## רקע והצלחה
השיר זכה להצלחה רבה בארצות הברית וקנדה, והגיע למקומות שש עשרה ועשר בהתאמה, אשר אלו המיקומים הגבוהים ביותר להם זכה עד ל-"Baby", ששבר את השיא בשנת 2010. הוא גם נכנס לשלושים המקומות הראשונים בפלנדריה ובגרמניה, וכן באוסטריה, אוסטרליה, ובריטניה.

ביבר ביצע את השיר במספר הופעות חיות, ביניהם ב-Fearless Tour, The Next Star וכן ב-"Dick Clark's New Year's Rockin' Eve with Ryan Seacrest".

השיר זכה לביקורות חיוביות, אשר אותו השוו המבקרים לשירי פופ-R&B אחרים של כריס בראון וריהאנה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'סטין ביבר
קטגוריה:שירים באנגלית
קטגוריה:וידאו קליפים שבוימו על ידי רומן וייט
קטגוריה:בלדות משנות ה-2000
קטגוריה:בלדות R&B עכשוויות
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת איילנד רקורדס
Let Me Love You (שיר של די ג'יי סנייק)

**Let Me Love You** (בעברית: **תני לי לאהוב אותך**) הוא שיר שהוקלט על ידי מפיק המוזיקה האלקטרונית די ג'יי סנייק, בתור הסינגל השלישי מתוך אלבום הבכורה שלו, *Encore*. בשיר משתתף הזמר הקנדי ג'סטין ביבר. האמנים כתב את השיר יחד עם אנדרו וואט, אלי טמפוסי, בריאן לי, ולואי בל, בעוד שדי ג'יי סנייק הפיק את השיר בעצמו. הוא פורסם ב-5 באוגוסט 2016, דרך חברת התקליטים אינטרסקופ רקורדס. הקליפ לשיר פורסם ב-29 בנובמבר 2016, ביוטיוב.

## הופעות במצעדים
בארצות הברית, "Let Me Love You" מוקם לראשונה במקום ה-12 בבילבורד הוט 100, ב-27 אוגוסט 2016, ובהמשך הגיע למקום ה-4 בשיאו. השיר הגיע למקום הראשון במצעד השירים הדיגיטלי עם 113,000 הורדות, והפך לראשון של די ג'יי סנייק ולשישי של ביבר שהגיע להישג זה. השיר אף הגיע לראש המצעדים בצ'כיה, פינלנד, צרפת, גרמניה, איטליה, מקסיקו, הולנד, נורווגיה, סקוטלנד, רוסיה, סלובקיה, פורטוגל ושווייץ, וכן לחמישייה הפותחת בבריטניה וקנדה.

הרמיקס של השיר, בשיתוף הפעולה עם זמר ה-R&B האמריקאי אר. קלי הגיע למקום ה-24 בבילבורד באבלינג אנדר הוט 100 ב-14 ינואר 2017. הרמיקס אף הגיע למקום ה-11 בדאנס/אלקטרוניק הוט 100 עם כ-25,000 הורדות.

## מיקומי שיא

### מצעדי סוף שנה

## נתוני מכירות

## קישורים חיצוניים

* הקליפ לשיר באתר יוטיוב

## הערות שוליים

קטגוריה:שירי די ג'יי סנייק
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי בריאן לי
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי לואי בל
קטגוריה:שירים שהופקו על ידי לואי בל
קטגוריה:שירי לפידים
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי יהלום בברזיל
קטגוריה:שירי יהלום בפולין
קטגוריה:שירי יהלום בצרפת
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס
Right Here (שיר של ג'סטין ביבר)

**Right Here** (בעברית: **כאן**) הוא שיר שהוקלט על ידי הזמר הקנדי ג'סטין ביבר לאלבום האולפן השלישי שלו, ''Believe''. בשיר אף משתתף הזמר הקנדי דרייק. השיר נכתב על ידי ביבר, דרייק, אריק בלינגר, והיט-בוי, אשר הפיק את הרצועה. וידאו קליפ של השיר פורסם בערוץ היוטיוב של ביבר בפברואר 2013.

## וידאו קליפ
קליפ המציג את מילות השיר הועלה על ידי חשבון ה-VEVO הרשמי של ביבר ב-26 בפברואר 2013. השיר צבר למעלה מ-40 מיליון השמעות בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2013
קטגוריה:שירי ג'סטין ביבר
קטגוריה:שירי דרייק
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי היט-בוי
קטגוריה:שירים שהופקו על ידי היט-בוי
קטגוריה:סינגלים בהוצאת איילנד רקורדס
יחסי כווית–צרפת

**יחסי כווית–צרפת** הם היחסים הדיפלומטיים הרשמיים שבין **[[כווית|מדינת כווית]]** לבין **[[צרפת|הרפובליקה הצרפתית]]**.

## סקירה כללית
צרפת וכווית הן בעלות ברית מאז 1992, השנה בה נחתם הסכם ההגנה בין שתי המדינות. הברית עם כווית הייתה הברית הראשונה של צרפת במפרץ הפרסי. הנוכחות הצבאית הצרפתית במפרץ היא אסטרטגיה צרפתית להתחבבות בידי מדינות המערב, עקב לחימתה במדינה האסלאמית ובכוחות קיצוניים אחרים באזור.

על פי משרד החוץ הצרפתי בין כווית לצרפת יש "מערכת יחסים בטוחה המבוססת על אמון הדדי". זכר חזק נותר בכווית לתרומתה של צרפת לשחרור כווית ב-1991, והכפייה שלה יחד עם ארצות הברית את החלטות האו"ם בנוגע לתביעת עיראק בכווית; הכרה בגבול, תשלום פיצויים, החזרת שבויים וגופות חיילים לכווית.

צרפת מחזיקה בית ספר צרפתי בכווית.

## ביקורים מדרג גבוה
### מכווית לצרפת
* ספטמבר 2012 - ראש הממשלה הכוויתי.
* אוקטובר 2015 - ראש הממשלה הכוויתי.

### מצרפת לכווית
* מרץ 2015 - שרת הפיתוח והשפה הצרפתית (פרנקופוני).
* יוני 2015 - שר הביטחון הצרפתי.
* אוגוסט 2016 - שר הביטחון הצרפתי.

## ייצוג
* צרפת מיוצגת בכווית בדרג השגרירות באמצעות שגרירות שהיא מחזיקה בכווית סיטי.
* כווית מיוצגת בצרפת בדרג השגרירות באמצעות שגרירות שהיא מחזיקה בפריז.

## קישורים חיצוניים

* France and Kuwait, משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
בודואן, נסיך בלגיה

**בודואן, נסיך בלגיה** (3 ביוני 1869 - 23 בינואר 1891), היה נסיך בלגיה אשר היה מיועד לרשת את הכתר הבלגי, אולם מת בצעירותו.

## ביוגרפיה
בודואן נולד ב-3 ביוני 1869 לנסיך פיליפ, רוזן פלנדריה (אחיו של לאופולד השני, מלך הבלגים) ולמריה, נסיכת הוהנצולרן, בתם של קרל אנטון, נסיך הוהנצולרן ויוזפינה, נסיכת באדן.

בודואן נולד כ-6 חודשים לאחר מותו של בן דודו הנסיך לאופולד, דוכס בראבנט, ובעת לידתו היה השני בתור לרשת את הכתר לאחר אביו, ומשום כך התקבלה לידתו בשמחה גדולה ברחבי הממלכה.

בודואן טופח על ידי דודו לאופולד השני, מלך הבלגים, כדי שיוכל לרשת את הכתר לאחר מותו, ואף אירס אותו עם בתו קלמנטין, נסיכת בלגיה.

בינואר 1891 ביקר בודואן את אחותו הנרייט, נסיכת בלגיה שחלתה, בעוד הוא עצמו חולה בשפעת, וב-23 בינואר מת בודואן בבריסל.

בעקבות מותו הפתאומי נפל אבל כבד על הממלכה, וכל התיאטראות והמוסדות הציבוריים נסגרו עד לאחר ההלוויה.

בשנת 1905 מת אביו הנסיך פיליפ, רוזן פלנדריה ובשנת 1909 מת דודו לאופולד השני, מלך הבלגים ואחיו אלברט הראשון, מלך הבלגים עלה לשלטון במקומו.

## אילן יוחסין

## קישורים חיצוניים

* 

קטגוריה:אצולה בלגית
קטגוריה:ילידי 1869
קטגוריה:נפטרים ב-1891
ThatPower

**ThatPower **(בעברית: **הכוח הזה**, מעוצב: **thatPOWER#**) הוא שיר שהוקלט על ידי האמן האמריקאי ויליאם ג'יימס, אשר נלקח מתוך אלבום האולפן הרביעי שלו, willpower#. בשיר משתתף הזמר הקנדי ג'סטין ביבר, אשר כתב את השיר לצדו של ג'יימס ודמיאן לירוי. שני האחרונים אף הפיק את השיר, אשר פורסם בארצות הברית וקנדה ב-18 במרץ 2013, באמצעות חברת ההקלטות אינטרסקופ רקורדס, כסינגל השלישי מתוך האלבום.

השיר דורג במספר מצעדים במדינות שונות. גרסה מיוחדת של השיר שימשה לתשדירי ה-NBA פלייאוף שידורים ב-ESPN וב-ABC.

## רקע
השיר פורסם ביוטיוב ב-15 במרץ ובאייטונס ב-18 במרץ. ויליאם ג'יימס צייץ את עטיפת השיר ב-15 במרץ. השיר הוקלט ב-20 בפברואר 2013 במטרופוליס, כאשר שני האמנים היו בלונדון עבור טקס פרסי המוזיקה הבריטית.

את השיר שלח ג'יימס לרדיו האמריקאי העכשווי ב-26 במרץ 2013, ונמכרו 108,000 עותקים של הסינגל בהורדות דיגיטליות כבר בשבועו הראשון.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ויל.איי.אם
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים שהופקו על ידי ויל.איי.אם
קטגוריה:שירי אלקטרו האוס
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת אינטרסקופ רקורדס
2U

**2U** (בעברית: **לך**) הוא שיר של הדי ג'יי והמפיק הצרפתי דייוויד גטה, בהשתתפות זמר הפופ הקנדי ג'סטין ביבר מתוך אלבום האולפן השביעי של גטה. השיר פורסם ב-9 ביוני 2017.

## רקע
"2U" הוא סינגל שיתוף הפעולה השלישי של ביבר ב-2017, לאחר "I'm the One" ו-"Despacito", אשר שניהם מוקמו בבילבורד הוט 100 ובמצעדים אחרים.

טיזר של שלוש עשרה שניות נחשף על ידי המודלים של ויקטוריה'ס סיקרט, אלזה הוסק, ג'סמין טוקס, רומי סטיג'ד ושרה סמפאיו. עטיפת הסינגל נחשפה על ידי גטה ב-8 ביוני 2017. גטה סיפר על השיר ב-MTV "פשוט מאוד רומנטי".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:שירים שהופקו על ידי דייוויד גטה
קטגוריה:שירי זהב בניו זילנד
הנסיך לאופולד, דוכס בראבנט

**לאופולד פרדיננד אלי ויקטור אלברט מארי** (**Léopold Ferdinand Élie Victor Albert Marie**; 12 ביוני 1859 - 22 בינואר 1869), היה בנו של לאופולד השני, מלך הבלגים, ונסיך הכתר של בלגיה.

## ביוגרפיה
לאופולד נולד ב-12 ביוני 1859 בארמון המלכותי לייקן בבריסל שבבלגיה. אביו היה לאופולד, נסיך בלגיה בנו של לאופולד הראשון, מלך הבלגים. סבא רבא שלו מצד האב היה לואי פיליפ, מלך הצרפתים. אמו הייתה מריה הנרייטה, ארכידוכסית אוסטריה לבית הבסבורג, אשר הייתה נכדתו של לאופולד השני, קיסר האימפריה הרומית הקדושה ונינתו של קרלוס השלישי, מלך ספרד. בשנת 1865 מת סבו לאופולד הראשון, ואביו הוכתר כמלך הבלגים, בעוד לאופולד קיבל את התואר דוכס בראבנט. אביו ואמו לא הסתדרו היטב, ואמו העבירה את מרבית זמנה בעיר ספא ליד הארדנים. אביו הזניח את אחיותיו לואיז וסטפני, והתעניין בעיקר בלאופולד, בעוד אמו מריה הנרייטה התמקדה בבנותיה והעניקה להן חינוך מעולה. 

ב-22 בינואר 1869 מת לאופולד מדלקת ריאות, לאחר שטבע באגם. במהלך ההלוויה אביו "נשבר בציבור, התמוטט על ברכיו ליד הארון והתייפח ללא שליטה".

המוות הכניס את אביו להלם שממנו לא התאושש עוד. הוא התפייס עם אמו לזמן מה בניסיון ללדת בן זכר נוסף שיירש אותו, אולם התוצאה הייתה לידתה של בת נוספת, הנסיכה קלמנטין  בשנת 1872. לאופולד איבד לחלוטין עניין במשפחתו, והשקיע את מרבית תשומת לבו בקונגו (אשר הייתה מושבה פרטית שלו) ובמספר פילגשים.

בשנת 1909 מת אביו לאופולד השני, מלך הבלגים, ובן דודו אלברט הראשון, מלך הבלגים עלה לשלטון במקומו.

## אילן יוחסין

## קישורים חיצוניים

## הערות שוליים

קטגוריה:בית סקסה-קובורג-גותה
קטגוריה:אצולה בלגית
קטגוריה:ילידי 1859
קטגוריה:בלגים שנפטרו ב-1869
פיל צ'ניר

**פיליפ "פיל" צ'ניר** (באנגלית: **Philip "Phil" Chenier**; נולד ב-30 באוקטובר 1950) הוא כדורסלן עבר אמריקאי ששיחק בליגת ה-NBA בין השנים 1971–1981, בעמדת הקלע. לאורך הקריירה רשם ממוצעים של 17.2 נקודות, 3.6 ריבאונדים ו-3.0 אסיסטים למשחק. מאז עונת  משמש כפרשן בשידורי הטלוויזיה של משחקי וושינגטון בולטס/ויזארדס.

## נעורים ומכללות
צ'ניר נולד וגדל בעיר ברקלי שבקליפורניה. לאחר לימודיו התיכוניים עבר לאוניברסיטת קליפורניה בברקלי, ושיחק עבור קבוצת הכדורסל של האוניברסיטה בין השנים 1969–1971. בעונתו השנייה בקבוצה קלע 16.8 נקודות בממוצע למשחק ונבחר לחמישיית העונה של מחוז Pac-12.

## קריירת המשחק
צ'ניר נבחר על ידי בולטימור בולטס בבחירה הרביעית של סיבוב "דראפט המצוקה" (Hardship draft), שנערך במסגרת דראפט ה-NBA 1971.

לאחר עונת רוקי בינונית פרץ צ'ניר בעונתו השנייה עם ממוצעים של 19.7 נקודות ו-4.2 אסיסטים למשחק, והפך לחלק אינטגרלי מהחמישייה הפותחת לצדם של ארצ'י קלארק, מייק ריורדן, אלווין הייז ו-וס אנסלד. בעונתו השלישית, בה עברו הבולטס למרילנד ושינו את שמם ל"קפיטל בולטס", היה צ'ניר הקלע המוביל של הקבוצה עם 21.9 נקודות בממוצע למשחק, ונבחר לראשונה להשתתף במשחק האולסטאר. על אף שסיימו את העונה במקום השני באזור המזרחי, הודחו הבולטס בסיבוב הפלייאוף הראשון, מול ניו יורק ניקס.

בעונה הבאה שינה המועדון את שמו ל"וושינגטון בולטס", ובעזרת שלושת שחקני האולסטאר צ'ניר, הייז ואנסלד קבעה הקבוצה שיא מועדון עם 60 ניצחונות בעונה הסדירה והעפילה בפעם השנייה בתולדותיה לגמר ה-NBA. בסדרת הגמר הפסידו הבולטס לגולדן סטייט ווריורס בתוצאה 4–0 על אף יכולת שיא של צ'ניר שתרם 23.0 נקודות, 5.0 ריבאונדים, 4.8 אסיסטים ו-2.5 חטיפות בממוצע למשחק לאורך הסדרה. בשתי העונות הבאות המשיך להציג יכולת טובה בוושינגטון עם ממוצע של כ-21 נקודות למשחק, וקבוצתו הודחה פעמיים בשלב חצי גמר המזרח.

במהלך עונת  סבל צ'ניר מפציעה קשה בגבו אשר הגבילה אותו להשתתף ב-36 משחקים בלבד, ופגעה ביכולת התנועה שלו עד סוף הקריירה. בפלייאוף של אותה עונה, בו לא שותף צ'ניר בשל הפציעה, גברו הבולטס על אטלנטה הוקס, סן אנטוניו ספרס, פילדלפיה 76' וסיאטל סופרסוניקס בדרך לזכייה ראשונה באליפות ה-NBA, על אף היעדרותו של צ'ניר. באמצע עונת  חזר צ'ניר לשחק לראשונה מאז הפציעה, אך איבד את מקומו בחמישייה הפותחת וטרם 5.8 נקודות למשחק בלבד.

בדצמבר 1979 נשלח צ'ניר בטרייד לאינדיאנה פייסרס במדיה שיחק ב-23 משחקים. בעונת  השתתף בתשעה משחקים כשחקן גולדן סטייט ווריורס, בטרם שוחרר מהקבוצה ופרש ממשחק פעיל.

## לאחר הפרישה
החל משנת 1987 משמש צ'ניר כפרשן בשידורי הטלוויזיה של משחקי וושינגטון בולטס/ויזארדס, ברשת NBC.

ב-23 במרץ 2018 העלתה קבוצת וושינגטון ויזארדס את גופייתו של צ'ניר, עם המספר 45, לתקרת אולמה הביתי כהוקרה על תרומתו למועדון. במהלך הקריירה שיתף צ'ניר פעולה עם כל ארבעת השחקנים הנוספים שגופייתם הופרשה על ידי הקבוצה - ארל מונרו, גאס ג'ונסון, וס אנסלד ואלווין הייז.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:פרשני כדורסל אמריקאים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת קליפורניה בברקלי
קטגוריה:משתתפי משחק האולסטאר של ה-NBA
קטגוריה:כדורסלני בולטימור בולטס (1963–1973)
קטגוריה:כדורסלני קפיטל בולטס
קטגוריה:כדורסלני וושינגטון בולטס
קטגוריה:כדורסלני אינדיאנה פייסרס
קטגוריה:כדורסלני גולדן סטייט ווריורס
קטגוריה:כדורסלנים ב-NBA שגופייתם הופרשה
קטגוריה:קליפורניה: כדורסלנים
קטגוריה:אמריקאים שנולדו ב-1950